पार्टी नेता को फरसे से 'गर्दन काटने की धमकी' देने के बाद आई मनोहर लाल खट्टर की सफाई, कही यह बात...  
मनोहर लाल खट्टर की आई सफाई
कहा- हमारी पार्टी में ऐसी संस्कृति नहीं
पार्टी नेता को दी थी 'गर्दन काटने की धमकी'
Haryana CM on reportedly threatening a party worker with an axe during a rally: Today if someone, specially my party worker ties a silver crown on my head, I'll get angry&I can't tolerate it.We ended this culture after coming to power.He's an old party worker &he didn't feel bad. pic.twitter.com/hS9895k6DO

बता दें कि सोशल मीडिया पर हरियाणा के सीएम मनोहर लाल खट्टर (Manohar Lal Khattar) का एक वीडियो वायरल हो रहा है, जिसमें वह अपनी ही पार्टी के नेता पर झल्लाते दिख रहे हैं. वीडियो में सीएम खट्टर पार्टी नेता की तरफ फरसा लेकर मुड़ते हैं और गुस्से में कहते हैं कि 'गर्दन काट दूंगा तेरी.' इसे लेकर विपक्षी दल कांग्रेस ने जमकर हमला बोला है. 

ग़ुस्सा और अहंकार सेहत के लिए हानिकारक हैं!
खट्टर साहेब को ग़ुस्सा क्यों आता है?
फरसा लेकर अपने ही नेता को कहते हैं -
"गर्दन काट दूंगा तेरी" ⬇️
फिर जनता के साथ क्या करेंगे? pic.twitter.com/hCQJAlG7Sx

कांग्रेस प्रवक्ता रणदीप सिंह सुरजेवाला (Randeep Surjewala) ने मनोहर लाल खट्टर के वीडियो को शेयर करते हुए जमकर हमला बोला. सुरजेवाला ने ट्वीट किया, 'गुस्सा और अहंकार सेहत के लिए हानिकारक है. खट्टर साहब को गुस्सा क्यों आता है? फरसा लेकर अपने ही नेता को कहते हैं- 'गर्दन काट दूंगा तेरी'. फिर जनता के साथ क्या करेंगे?

"गर्दन काट दूंगा तेरी" अपने कार्यकर्ता के लिये ये भाषा क्या किसी संवैधानिक पद पर बैठे व्यक्ति को शोभा देती है?
हरियाणा के मुख्यमंत्री की ये भाषा अहंकार और भाजपाई घमंड का प्रतीक है। भाजपा ये न भूले कि इस देश में घमंड किसी का नहीं टिक पाया है। pic.twitter.com/Ut0rP3KQ4a

पूर्व सांसद और कांग्रेस नेता दीपेंदर हुड्डा (Deepender Singh Hooda) ने भी ट्वीट कर खट्टर के बहाने बीजेपी पर निशाना साधा. दीपेंदर हुड्डा ने ट्वीट किया, 'गर्दन काट दूंगा तेरी' अपने कार्यकर्ता के लिए ये भाषा क्या किसी संवैधानिक पद पर बैठे व्यक्ति को शोभा देती है?' हरियाणा के मुख्यमंत्री की ये भाषा अहंकार और भाजपाई घमंड का प्रतीक है. भाजपा ये न भूले कि इस देश में घमंड किसी का नहीं टिक पाया है. 
दरअसल सोशल मीडिया पर वायरल हो रहे वीडियो में खट्टर जनता से कहते हैं कि फरसा दुश्मनों का नाश करने के लिए है. इस बीच पीछे खड़े बीजेपी के एक नेता ने उन्हें पारंपरिक टोपी पहनाने की कोशिश की. लेकिन मुख्यमंत्री को ये नागवार गुजरा. उनके साथ खड़े नेता ने जैसे ही सीएम खट्टर को टोपी पहनाई, वैसे ही सीएम ने गुस्से में भाजपा नेता को गर्दन काटने की धमकी दे दी. बता दें कि हरियाणा में इसी साल विधानसभा चुनाव (Haryana Assembly Election) होने हैं. इसे लेकर सत्ता पक्ष और विपक्ष दोनों की तैयारियां जोरों पर है.